***ΕΝΗΜΕΡΩΤΙΚΟ ΔΕΛΤΙΟ***

***Γραφείου Οικονομικών & Εμπορικών Υποθέσεων***

***Πρεσβείας Μόσχας***

***ΦΕΒΡΟΥΑΡΙΟΣ 2019***

Leontievsky Pereulok 4, 125009, Μόσχα, Ρωσική Ομοσπονδία

Τηλ.: +7 495 539 2970, Fax: +7 495 539 2974, E-mail: [ecocom-moscow@mfa.gr](mailto:ecocom-moscow@mfa.gr)

***ΠΕΡΙΕΧΟΜΕΝΑ***

[ΡΩΣΙΚΗ ΟΜΟΣΠΟΝΔΙΑ 2](#_Toc2336497)

[1. Βασικά χρηματο-οικονομικά μεγέθη (28.02.2019) 2](#_Toc2336498)

[**2.** Εθνικό επενδυτικό πρόγραμμα Ρωσίας μέχρι το 2024 2](#_Toc2336499)

[3. AEΠ 2018 2](#_Toc2336500)

[4. Προσωρινά οικονομικά στοιχεία 3](#_Toc2336501)

[5. Αξιολόγηση Μoody’s 3](#_Toc2336502)

[6. Ετήσια ομιλία προέδρου Putin 3](#_Toc2336503)

[7. Εθνικό επενδυτικό Project «Οικολογία» 3](#_Toc2336504)

[8. Τουρισμός 3](#_Toc2336505)

[9. Internet 4](#_Toc2336506)

[10. Profile Kaliningrand 4](#_Toc2336507)

[ΟΥΖΜΠΕΚΙΣΤΑΝ 4](#_Toc2336508)

[11. Νέα στρατηγική της ΕΕ για τη Κεντρική Ασία 4](#_Toc2336509)

[12. Κατάργηση βίζας 4](#_Toc2336510)

[13. Πυρηνική Ενέργεια 5](#_Toc2336511)

[14. Προσωρινά οικονομικά στοιχεία 5](#_Toc2336512)

[ΛΕΥΚΟΡΩΣΙΑ 5](#_Toc2336513)

[15. Ιστοσελίδα νομικών κειμένων 5](#_Toc2336514)

[16. Οικονομική Διπλωματία 5](#_Toc2336515)

[17. Πρόγραμμα δημοσίων επενδύσεων 6](#_Toc2336516)

[ΕΜΠΟΡΙΚΕΣ ΕΚΘΕΣΕΙΣ ΣΤΗ ΡΩΣΙΑ 2019 6](#_Toc2336517)

# ΡΩΣΙΚΗ ΟΜΟΣΠΟΝΔΙΑ

## Βασικά χρηματο-οικονομικά μεγέθη (28.02.2019)

|  |  |
| --- | --- |
| Συναλλαγματική Ισοτιμία | 1 Ευρώ = 74, 82 Ρούβλια  1 Δολ. = 65,75 Ρούβλια |
| Διατραπεζικό επιτόκιο | 7,75% |
| Πληθωρισμός (Iανουάριος 2019) | 5% |

1. Εισαγωγές φαρμακευτικών στη Ρωσία

Το 2018, σύμφωνα με πληροφορίες από την RNC (εταιρεία συμβούλων και έρευνας στο φαρμακευτικό τομέα <http://rncph.com/about>), οι εισαγωγές ετοίμων φαρμακευτικών σκευασμάτων ανήλθαν σε 531 δις ρούβλια ή περίπου 7 δις ευρώ (+1,1% έναντι του 2017) ενώ οι εισαγωγές χύμα φαρμάκων ανήλθαν σε 105,4 δις ρούβλια ή περίπου 1,4 δις ρούβλια (+10,3%). Οι σημαντικότερες φαρμακευτικές εταιρείες ήταν η Novartis (41.6 δις ρούβλια για έτοιμα φαρμακευτικά σκευάσματα σε τιμές τελωνειακής αξίας με ΦΠΑ), η Sanofi, η Teva, η Merck Group και η ΑstraZeneca κλπ. Oι εισαγωγές των ενεργών φαρμακευτικών ουσιών ανήλθαν σε 96,5 δις ρούβλια ή 1,3 δις ευρώ (+30,6% έναντι του 2017). Οι εισαγωγές προήλθαν από 41 χώρες και 582 εταιρείες. Τέλος οι εισαγωγές κτηνιατρικών σκευασμάτων ανήλθαν σε 64,3 δις ρούβλια ή 0,86 δις ευρώ (+7,8% έναντι του 2017). Για περισσότερες πληροφορίες <http://rncph.com/news>.

## Εθνικό επενδυτικό πρόγραμμα Ρωσίας μέχρι το 2024

Κατά τη διάρκεια των εργασιών του Επενδυτικού Forum στο Sochi (14-15.02.2019), παρουσιάστηκε από τον Πρωθυπουργό κ. Medvedev λεπτομερώς το τεράστιο επενδυτικό πρόγραμμα της Ρωσίας για την επόμενη 6ετία. Το πρόγραμμα υλοποιεί το Προεδρικό Διάταγμα Πούτιν από 07.05.2018 και αποσκοπεί στην αναδιάρθρωση του οικονομικού και κοινωνικού ρωσικού μοντέλου, επενδύοντας συνολικά 25,7 τρις ρούβλια (περίπου 340 δις ευρώ), εκ των οποίων το 50% θα προέλθει από τον ομοσπονδιακό προϋπολογισμό και το υπόλοιπο 50% από τους προϋπολογισμούς των ομόσπονδων οντοτήτων και διάφορα ταμεία. Στην ουσία πρόκειται για 100% δημόσιες επενδύσεις. Συγκεκριμένα το πρόγραμμα θα υλοποιηθεί μέσω 72 ομοσπονδιακών projects κατανεμημένων σε 12 εθνικούς τομείς (δημογραφία, υγεία, εκπαίδευση, οικιστική-αστική ανάπτυξη, οικολογία, οδικό δίκτυο, επιχειρηματική υποστήριξη – παραγωγικότητα εργασίας, επιστήμη, ψηφιακή οικονομία, πολιτισμός, υποστήριξη ΜΜΕ, διεθνείς συνεργασίες – εξαγωγές) πλέον της ανανέωσης σημαντικών μεταφορικών υποδομών.

## AEΠ 2018

Σύμφωνα με τις πρώτες εκτιμήσεις της ρωσικής στατιστικής υπηρεσίας το ρωσικό ΑΕΠ για το 2018 ανήλθε σε 2,3%, η υψηλότερη αύξηση από το 2012 και ιδιαίτερα υψηλότερη της αρχικής πρόβλεψης του Υπ. Οικονομικής Ανάπτυξης για 1,8%. Σύμφωνα με τη στατιστική υπηρεσία η άνοδος οφείλεται στον κατασκευαστικό τομέα ο οποίος αναπτύχθηκε κατά 5,2% (έναντι αρχικής πρόβλεψης κατά 0,5%), κυρίως λόγω της ολοκλήρωσης της κατασκευής του τρίτου σταθμού υγροποίησης φυσικού αερίου στην περιοχή Υamal – Nenets. Εκπρόσωποι της αγοράς υποστήριξαν ότι η εγκατάσταση του ιδιαίτερα ακριβού εξοπλισμού δεν θα έπρεπε να συνυπολογιστεί στην αύξηση του ΑΕΠ, ότι κατά το πρώτο τρίμηνο του 2018 δεν είχε ανακοινωθεί το σύνολο των στοιχείων από την στατιστική υπηρεσία, γεγονός που υποδηλώνει «κενό» στον τρόπο συλλογής των στοιχείων και ότι το νούμερο που ανακοινώθηκε πιθανώς να δηλώνει «υπερθέρμανση» της ρωσικής οικονομίας.

## Προσωρινά οικονομικά στοιχεία

Σύμφωνα με τα προσωρινά στατιστικά στοιχεία για το 2018 το ρωσικό ***ΑΕΠ*** αυξήθηκε για τρίτη συνεχή χρονιά κατά 2,3%, η ***ανεργία*** παρέμεινε χαμηλή στο 4,8% και ο ***πληθωρισμός*** διαμορφώθηκε στο +5% (κατά μία μονάδα υψηλότερος του στόχου 4%). Σύμφωνα με στοιχεία της κρατικής υπηρεσίας Rosfinmonitoring η ***παραοικονομία*** στη Ρωσία το 2018 ανήλθε σε 20 τρις ρούβλια (περίπου ή 20% επί του ΑΕΠ. Ο ***πληθυσμός*** μειώθηκε κατά 93.500 άτομα (πρόκειται για την πρώτη μείωση από το 2008). Οι ***εξαγωγές*** αυξήθηκαν κατά 25,6% (ανήλθαν σε 449,3 δις δολ.) και οι ***εισαγωγές*** κατά 4,7% (ανήλθαν σε 238,2 δις δολ.). Οι εξαγωγές πετρελαιοειδών αντιστοιχούσαν στο 63,8% του συνόλου των εξαγωγών. Για το 2019 το υπ. οικονομικής ανάπτυξης εκτιμά αύξηση του ΑΕΠ κατά 1,3% και πληθωρισμό κάτω του 5%.

## Αξιολόγηση Μoody’s

Στις 10.02.2019 η o διεθνής οίκος πιστοληπτικής αξιολόγησης Moody’s ενέταξε τη Ρωσία στην κατηγορία Baa3, η οποίο θεωρητικά σημαίνει ότι τα ρωσικά περιουσιακά στοιχεία είναι ασφαλή για να δεχθούν επενδύσεις από ξένους οίκους (πχ. ασφαλιστικά και συνταξιοδοτικά ταμεία). Η Μoody’s είχε σταματήσει την αξιολόγηση της ρωσικής οικονομίας από το 2014 (προσάρτηση της Κριμαίας από τη Ρωσία). Ο Ρώσος Υπ. Οικονομικών A. Siluanov, εμφανώς ευχαριστημένος με την αξιολόγηση υποστήριξε ότι αυτή αντανακλά το θετικό αντίκτυπο της ρωσικής οικονομικής πολιτικής με σκοπό την ενδυνάμωσή της εν μέσω ενός διεθνούς περιβάλλοντος επιβαρυμένου με κυρώσεις. Σημειώνουμε ότι εκ μέρους της αμερικανικής πλευράς ανακοινώθηκαν πληροφορίες για επιβολή νέων κυρώσεων.

## Ετήσια ομιλία προέδρου Putin

Στα πλαίσια της ετήσιας ομιλίας του στη Δούμα, με την οποία αξιολογεί την τρέχουσα κατάσταση στη χώρα, ο Πρόεδρος Putin ανέφερε ότι οι επενδύσεις στη χώρα έως το 2020 θα σημειώσουν αύξηση 6% - 7%, ότι ο ρυθμός αύξησης των γεννήσεων θα βελτιωθεί από το 2023- 2024, λαμβάνοντας μέτρα στήριξης της οικογένειας και ότι θα λειτουργήσει ηλεκτρονικό σύστημα υγείας εντός τριετίας. Επίσης ζήτησε από την κεντρική τράπεζα της Ρωσίας να ομαλοποιήσει το σύστημα δανεισμού της χώρας με σκοπό την προστασία των μικρών δανειοληπτών. Τέλος ανέφερε το σημαντικό οικονομικό ρόλο της υλοποίησης του εθνικού επενδυτικού σχεδίου μέχρι το 2024, σημειώνοντας ότι οι πόροι χρηματοδότησής του δεν έχουν προέλθει από δανεισμό ή δωρεά, αλλά από τους Ρώσους πολίτες και για το λόγο αυτό θα πρέπει να δράσουν πολλαπλασιαστικά για την ευημερία της χώρας και των πολιτών.

## Εθνικό επενδυτικό Project «Οικολογία»

Βασικοί στόχοι του εν λόγω επενδυτικού προγράμματος μέχρι το 2024 είναι η διαχείριση απορριμμάτων, η βελτίωση της ποιότητας του πόσιμου νερού και του αέρα στα αστικά κέντρα και η διατήρηση βιοποικιλότητας. Το project υποδιαιρείται σε 11 ομοσπονδιακά προγράμματα με συνολικό προϋπολογισμό περίπου 54 δις ευρώ. Περισσότερες πληροφορίες είναι διαθέσιμες στη γερμανική γλώσσα, στην ιστοσελίδα <https://www.gtai.de/GTAI/Navigation/DE/Trade/Maerkte/suche,t=russland-macht-den-umweltschutz-zur-prioritaet,did=2217382.html>.

## Τουρισμός

Η ρωσική κυβέρνηση θα υποστηρίξει τον τομέα του τουρισμού με το ποσό των 280 εκ. ευρώ για την επόμενη τριετία. Βασικοί σκοποί είναι η δημιουργία υποδομών (ξενοδοχεία, camping, καφέ, ενοικίαση αυτοκινήτων, αναπαλαίωση κτιρίων κλπ), η προώθηση του οικο-τουρισμού και η βελτίωση της εικόνας της Ρωσίας ως τουριστικού προορισμού. Το χαρτοφυλάκιο του κλάδου ανήκει πλέον στην αρμοδιότητα του Υπουργείου Οικονομικής Ανάπτυξης από την Ομοσπονδιακή Αρχή Τουρισμού (βλ. https://ostexperte.de/tourismussektor-bekommt-finanzspritze/) .

## Internet

Σύμφωνα με έρευνα της GfK (βλ. <https://ostexperte.de/europas-groesster-internetmarkt-russlands-status-quo/>), ο αριθμός των Ρώσων χρηστών Ιnternet το 2018 ανήλθε σε 90 εκ., καθιστώντας τη Ρωσία την πρώτη χώρα στην Ευρώπη. Σε σύνολο πληθυσμού το εν λόγω νούμερο μεταφράζεται σε 75%. Το 2018 ο αριθμός των χρηστών αυξήθηκε κατά 3 εκ. άτομα, νούμερο που παραπέμπει σε χρήστες ωριμότερης ηλικίας. Εκτιμάται ότι οι χρήστες άνω των 55 ετών αποτελούν το 36% του συνόλου των χρηστών με αυξητικές τάσεις. Για άτομα μέχρι 29 ετών το ποσοστό των χρηστών αγγίζει ήδη το 100%. Το 61% των χρηστών εκτιμάται ότι σερφάρει στο Internet τακτικά μέσω του κινητού τηλεφώνου ενώ το 33% αποκλειστικά μέσω κινητού.

## Profile Kaliningrand

Το Κaliningrand αποτελεί περιφέρεια της Ρωσικής Ομοσπονδίας, έχει πρόσβαση στη Βαλτική Θάλασσα, σύνορα με την ΕΕ, συγκαταλέγεται μεταξύ των πρώτων 15 περιφερειών με τις υψηλότερες επενδύσεις και απέχει 1,5 ώρα αεροπορικής πτήσης από τη Μόσχα. Η πόλη διαθέτει σιδηροδρομικό δίκτυο που καλύπτει τόσο τα ευρωπαϊκά όσο και ρωσικά standards, έχει ενταχθεί στον σιδηροδρομικό διάδρομο που συνδέει την Κίνα με την ΕΕ και αναπτύσσει λιμένα στο Pionersky. Ο μέσος μισθός στην περιοχή ανέρχεται σε 500 ευρώ. Μεταξύ των προσφερόμενων επενδυτικών κινήτρων προς ξένους επενδυτές είναι η εγκατάστασή τους σε Ειδικές Οικονομικές Ζώνες (όπου εφαρμόζεται εξαίρεση από τη φορολογία κερδών κατά την πρώτη 6ετία και επιβολή ειδικού φορολογικού συντελεστή 10% για την επόμενη 6ετία). Στο Kaliningrad ξεκίνησαν τη λειτουργία τους το 2018 δύο νέα εργοστάσια παραγωγής ηλεκτρικής ενέργειας ενώ τον Ιανουάριο του 2019 έγιναν τα εγκαίνια του νέου σταθμού υγροποίησης φ.α.

# ΟΥΖΜΠΕΚΙΣΤΑΝ

## Νέα στρατηγική της ΕΕ για τη Κεντρική Ασία

Η ΕΕ είναι έτοιμη να υιοθετήσει νέα στρατηγική για την Κεντρική Ασία (πέντε χώρες : Ουζμπεκιστάν, Τατζικιστάν, Τουρκμενιστάν, Καζακστάν και Κιργιστάν), μέχρι το τέλος του 2019 (το κείμενο εκτιμάται ότι θα συμφωνηθεί την άνοιξη του 2019, ενόψει της ετήσιας συνάντησης μεταξύ ΕΕ και των πέντε χωρών). Η τρέχουσα στρατηγική της ΕΕ ξεκίνησε το 2007 με προτεραιότητες, μεταξύ άλλων, την οικονομική ανάπτυξη, την ανάπτυξη των μεταφορών, ενέργειας και την προστασία του περιβάλλοντος, οι οποίες παραμένουν και στο σημερινό πλαίσιο. Η ΕΕ αποτελεί το σημαντικότερο εμπορικό (30% επί συνόλου εμπορίου) αλλά και επενδυτικό (62 δις ευρώ σε άμεσες ξένες επενδύσεις) εταίρο των πέντε χωρών, ενώ η αναπτυξιακή βοήθεια που παρέχει ανέρχεται για την περίοδο 2014 – 2020 σε 1,1 δις ευρώ. Σημαντικοί παίκτες στην περιοχή είναι επίσης η Ρωσία και η Κίνα. Περισσότερες πληροφορίες στην ιστοσελίδα <http://www.europarl.europa.eu/RegData/etudes/BRIE/2019/633162/EPRS_BRI(2019)633162_EN.pdf>.

## Κατάργηση βίζας

Από 01.02.2019 οι Ελληνες πολίτες μπορούν να ταξιδεύουν στο Ουζμπεκιστάν χωρίς βίζα, εφόσον η παραμονή τους δεν ξεπερνά τις 30 ημέρες.

## Πυρηνική Ενέργεια

Ο Πρόεδρος του Ουζμπεκιστάν ενέκρινε το πρόγραμμα ανάπτυξης πυρηνικής ενέργειας της χώρας για την περίοδο 2019 – 2029. Βασικό στοιχείο του προγράμματος είναι η κατασκευή εργοστασίου πυρηνικής ενέργειας σε τρεις φάσεις : επιλογή του χώρου ανέγερσης (2019 -2020), σχεδιασμός και διαμόρφωση εξωτερικής δομής (2020 – 2022), κατασκευή και λειτουργία (2022 – 2030). Το πρόγραμμα θα χρηματοδοτηθεί από ίδια κεφάλαια και δάνειο που θα παρασχεθεί από τη Ρωσία. Η παραγωγική του δυναμικότητα θα ανέλθει σε 1,2 GW για κάθε μία από τις δυο μονάδες παραγωγής. Η κατασκευή του εργοστασίου θα επιτρέψει την κάλυψη των ενεργειακών αναγκών της χώρας, οι οποίες για το 2030 υπολογίζονται σε 117 δις KWH ετησίως.

## Προσωρινά οικονομικά στοιχεία

Σύμφωνα με την αντιπροσωπεία της ΕΕ στην Τασκένδη, η ***ανεργία*** το 2018 στο Ουζμπεκιστάν ανήλθε σε 9,3% (έναντι 5,8% το 2017), ο ***μέσος ονομαστικός μισθός*** ανήλθε σε 188 ευρώ (+25% έναντι του 2017) και ο ***πληθωρισμός*** σε 14,3%. Η χώρα έλαβε την 158η θέση (εν συνόλω 180 χωρών) όσον αφορά τη διαφθορά σύμφωνα με το Corruption Perception Index 2018 και την 140η θέση (εν συνόλω 182 χωρών) όσον αφορά την οικονομική ελευθερία σύμφωνα με το Economic Freedom Index.

# ΛΕΥΚΟΡΩΣΙΑ

## Ιστοσελίδα νομικών κειμένων

Στην επίσημη ιστοσελίδα http://law.by/ μπορούν να αναζητηθούν νομικά κείμενα της Λευκορωσίας στην αγγλική γλώσσα. Μεταξύ άλλων είναι διαθέσιμα το Σύνταγμα της χώρας (http://law.by/databank-business/list-of-legal-acts/?p0=17) , ο αστικός Κώδικας (http://law.by/document/?guid=3871&p0=Hk9800218e) , νομοθεσία περί υποθηκών (http://law.by/document/?guid=3871&p0=H10800345e) , εταιρικό Δίκαιο (http://law.by/document/?guid=3871&p0=Hk9800218e) , Δίκαιο Προστασίας Καταναλωτή (http://law.by/document/?guid=3871&p0=H10200090e) , Τραπεζικό Δίκαιο (http://law.by/document/?guid=3871&p0=Hk0000441e) , Νομοθεσία επενδύσεων (<http://law.by/document/?guid=3871&p0=H11300053e>) κλπ.

## Οικονομική Διπλωματία

Σύμφωνα με το Υπ. Εξωτερικών της Λευκορωσίας (<http://mfa.gov.by/en/publications/reports/c6a9b8e77e5bf177.html>), η οικονομική διπλωματία παραμένει μεταξύ των προτεραιοτήτων της εξωτερικής οικονομικής πολιτικής. Οι εξαγωγές της χώρας το 2018 ανήλθαν σε 33,7 δις δολ. (+15,3% έναντι του 2017). Το 41,2% των εξαγωγών κατευθύνθηκε προς την Ευρασιατική Οικονομική Ενωση, το 30,2% προς την ΕΕ και το 28,6% σε λοιπές χώρες.

## Πρόγραμμα δημοσίων επενδύσεων

Εγκρίθηκε το πρόγραμμα δημοσίων επενδύσεων της χώρας για το 2019, συνολικού ύψους 511 εκ. λευκορωσικών ρουβλίων (ισοτιμία 1 euro / 24,2 λευκορωσικά ρούβλια στις 25.02.2019) για 113 δράσεις (μεταξύ των οποίων η κατασκευή / αναπαλαίωση κτιρίων, νοσοκομείων – ιατρικών κέντρων, γεφυρών, δρόμων).

|  |  |  |  |  |
| --- | --- | --- | --- | --- |
| ΕΜΠΟΡΙΚΕΣ ΕΚΘΕΣΕΙΣ ΣΤΗ ΡΩΣΙΑ 2019 | | | | |
| ***Έκθεση*** | ***Κλάδος*** | ***Ημ/νιες*** | ***Ιστότοπος*** | |
| INTERPLASTICA +  UPAKOVKA | Πλαστικά – Συσκευασίες | 29.01 - 01.02.2019 | [www.upakovka-tradefair.com](http://www.upakovka-tradefair.com) | |
| JUNWEX ST. PETERSBURG | Κόσμημα | 06-10.02.2019 | [www.junwex-spb.ru](http://www.junwex-spb.ru) | |
| INTERCHARM Professional, St. Petersburg | Καλλυντικά | 07-09.02.2019 | [www.intercharmspb.ru](http://www.intercharmspb.ru) | |
| PROD-EXPO | Τρόφιμα - Ποτά | 11-15.02.2019 | [www.prod-expo.ru](http://www.prod-expo.ru) | |
| AQUA-THERM MOSCOW | Θέρμανση - Ψύξη | 12-15.02.2019 | [www.aquatherm-moscow.ru](http://www.aquatherm-moscow.ru) | |
| CPM - COLLECTION PREMIERE MOSCOW. SPRING | Ένδυση | 25-28.02.2019 | <http://cpm-moscow.com> | |
| INGREDIENTS | Τρόφιμα και πρώτες ύλες | 19-22.02.2019 | [www.ingred.ru](http://www.ingred.ru) | |
| INTOURMARKET | Τουρισμός | 09-11.03.2019 | [www.itmexpo.ru](http://www.itmexpo.ru/en/) | |
| ΜΙΤΤ | Τουρισμός | 12-14.03.2019 | [www.mitt.ru](http://www.mitt.ru) | |
| MODERN BAKERY MOSCOW | Αρτοσκευάσματα | 12-15.03.2019 | [http://modern-bakery.ru](http://modern-bakery.ru.) | |
| INTERNATIONAL PRIVATE LABEL SHOW – IPLS | Διάφοροι κλάδοι | 20-21.03.2019 | [www.ipls-russia.ru](http://www.ipls-russia.ru) | |
| MPIRES | Ακίνητα | 15-16.03.2019 | <http://mpires.ru> | |
| MOSCOW INTERNATIONAL FURNITURE SHOW - MIFS | Έπιπλα | 03-06.04.2019 | [www.mmms-expo.ru](http://www.mmms-expo.ru/en/) | |
| WORLD BUILD Moscow | Κατασκευές, Δομικά υλικά | 02-05.04.2019 | [www.worldbuild-moscow.ru](http://www.worldbuild-moscow.ru/en-GB) | |
| IPhEB & CPhI Russia | Φάρμακα | 02-04.04.2019 | [www.ipheb.ru](http://www.ipheb.ru/) | |
| INTERFOOD St. Petersburg | Τρόφιμα - Ποτά | 17-19.04.2019 | [www.interfood-expo.ru](http://www.interfood-expo.ru/) | |
| InterStroy/WorldBuild St. Petersburg | Κατασκευές, Δομικά υλικά | 18-20.04.2019 | [www.interstroyexpo.com](http://www.interstroyexpo.com/en-GB/) | |
| AQUA-THERM St. Petersburg | Θέρμανση - Ψύξη | 18-20.04.2019 | [www.aquatherm-spb.com](http://www.aquatherm-spb.com/en/) | |
| ENERGETIKA & ELEKTROTECHNIKA – RUSSIAN INTERNATIONAL ENERGY FORUM | Ενέργεια | 25-28.06.2019 | [http://en.energetika-restec.ru](http://en.energetika-restec.ru/) | |
| World Food Moscow | Τρόφιμα - Ποτά | 24-27.09.2019 | [www.world-food.ru](http://www.world-food.ru) | |
| International Fair Leather - Footwear - Fur - Technology | Υφάσματα, Ένδυση, Υπόδηση, Δέρμα | 19-22.02.2019 | [www.expoleather.ru](http://www.expoleather.ru) | |
| PCV EXPO Moscow | Αντλίες, συμπιεστές, βαλβίδες | 22-24.10.2019 | [www.pcvexpo.ru](http://www.pcvexpo.ru) | |
| INTERCHARM Professional, Moscow | Καλλυντικά | 23-26.10.2019 | [www.intercharm.ru](http://www.intercharm.ru/en/autumn/) | |
| ΑΡΤΕΚΑ Moscow | Φαρμακευτικά | 05-05.12.2019 | [www.aptekaexpo.ru](http://www.aptekaexpo.ru) | |